บิ๊กตู่ชูกองทุนบำเหน็จบำนาญช่วยแรงงานมีเงินใช้ยามเกษียณ
นายกฯมั่นใจดกองทุนบำเหน็จบำนาญแห่งชาติ ช่วยแรงงานในระบบมีเงินใช้หลังเกษียณ ชี้ส่งเงินตั้งแต่อายุ15-60ปีต่อเนื่องมีเงินใช้หลังเกษียณสูงเดือนละ 4 หมื่น
25 ส.ค. 2560

นายกฯมั่นใจดกองทุนบำเหน็จบำนาญแห่งชาติ ช่วยแรงงานในระบบมีเงินใช้หลังเกษียณ ชี้ส่งเงินตั้งแต่อายุ15-60ปีต่อเนื่องมีเงินใช้หลังเกษียณสูงเดือนละ 4 หมื่นเมื่อวันที่ 25 ส.ค. พล.อ.ประยุทธ์ จันทร์โอชา นายกรัฐมนตรี และหัวหน้าคสช. กล่าวในรายการศาสตร์พระราชาสู่การพัฒนาอย่างยั่งยืนตอนหนึ่งว่า ขณะนี้ยังมีข้อจำกัดในการดูแลแรงงานในระบบหลังเกษียณให้มีความมั่นคงทางการเงิน ดังนั้นรัฐบาลนี้ จึงพยายามจะผลักดันให้เกิดกองทุนบำเหน็จบำนาญแห่งชาติ (กบช.) ที่จะมาเติมเต็ม เพื่อส่งเสริมให้แรงงานในระบบ มีการ ออมเงินผ่านกองทุนฯ ในลักษณะ “บังคับออมเพื่ออนาคต” ซึ่งขณะนี้ อยู่ในกระบวนการของกฎหมาย และ คาดว่าจะมีผลบังคับใช้ได้ ในปีหน้าทั้งนี้จะเริ่มบังคับใช้กับบริษัทขนาดใหญ่ก่อน แล้วขยายไปใช้กับบริษัทขนาดกลางและขนาดเล็กต่อไป ซึ่งคาดว่า ภายใน 7 ปีข้างหน้า จะมีผู้ประกอบการเข้าสู่ระบบกองทุน กบช.ได้ครบทั้งหมด โดยครอบคลุมแรงงานในระบบ กว่า 14 ล้านคน"ถ้าเป็นไปตามหลักการที่ตั้งไว้ หากท่านเป็นแรงงานในระบบ ที่ส่งเงินเข้า กบช. ตั้งแต่อายุ 15-60 ปี อย่างต่อเนื่อง ท่านก็จะมีรายได้หลังเกษียณสูงถึง 40,000 กว่าบาทต่อเดือน นอกจากนี้ หากท่านส่งเงินสมทบ เข้ากองทุนประกันสังคม ตั้งแต่อายุ 20-55 ปี ท่านก็จะเงินหลังเกษียณประมาณ 7,500 บาทต่อเดือน"พล.อ.ประยุทธ์กล่าวพล.อ.ประยุทธ์กล่าวอีกว่า เมื่อรวมเงินทั้ง 2 ส่วนนี้แล้ว ก็จะมีเงินไว้ใช้ยามชราภาพ ไม่ต่ำกว่า 50,000 บาทต่อเดือน ซึ่งน่าจะเพียงพอต่อการดำรงชีพ หลังวัยเกษียณ นำไปสู่คุณภาพชีวิตที่ดีขึ้น ไม่เสี่ยง ไม่ประมาทไม่เป็นภาระลูกหลาน และ ไม่ต้องพึ่งพาแต่การช่วยเหลือจากรัฐบาล สิ่งนี้ไม่ใช่เป็นเรื่องของการผลักภาระแต่อย่างใด